text:
Un puestut par fevelâ de mê grande passion di simpri, la archeologjie, ma no dome...
sabato 15 ottobre 2011
Dentri un tumul protostoric a S.Svualt
Te ocasion al è stât ancje presentât il libri "Una sepoltura monumentale dell'antica età del bronzo: il tumulo di S.Osvaldo (Udine) - scavi 2000-2002" par cure di Paola Cassola Guida e Massimo Calosi (edizioni Quasar, Roma 2011) dulà che si puedin cjatâ dutis lis ricercjis fatis in chescj agns sul sît.
Il tumul al merite lât a viodi e par chest o podês, a partî di lunis ai 17 di Otubar, prenotâ lis visitis vuidadis clamant i Civics Museus di Udin il lunis des 10 ae 13 e des 14 aes 17 clamant il numar 0432 271767 o il Studio D Friuli il martars e joibe des 10 aes 17 al numar 346 3257139.
Jo mi auguri dome une robe, che dut chest entusiasim no si sfanti in pôc timp ma che al sedi di sproc par continuâ cu lis ricercjis in chest cjamp de nestre preistorie inmò dute di scuvierzi.
(Te foto la gnove costruzion par visitâ il tumul)
mercoledì 5 ottobre 2011
Gjite cun Glesie Furlane!
O sin partîts un groput di personis in coriere di Vençon, intune matine frescje ma plene di soreli, ae volte dal pas di Mont Crôs di Cjargne: par me e jere la prime volte che o fasevi cheste strade e o scuen dî che za dome chest e je une emozion uniche! La strade che si sberdee jenfri lis montagnis intune spirâl simpri plui alte che e met bardabon i brivits! Subit dilà dal pas o sin jentrâts in tiere austriache, ma si sint une cierte sugjestion a savê che ancje li secui indaûr si scoltave la peraule dal patriarcje di Aquilee, a cussì tancj (e in chê volte inmò di plui) km di distance.
La prime tape e je stade Aguntum, une citadine che sot di se e tapone ancjemò une vore di rescj romans, segn di une frecuentazion di chel lûc za te epoche che e va dal I al VII secul dopo di Crist. Chi o vin visitât il museu archeologjic di gnove fate, bielin, ma lassaitmi dî, no mi à plasût il sisteme di ricostruzion dai rescj gjavâts fûr.
In bande dal museu di fat a son i scavos de antiche citadine cu lis termis, lis stradis, il foro e ancje une cjase tipiche de epoche; po ben, fâ archeologjie nol vûl dî "fâ sù parsore de robe vecje" ma valorizâ ce che al è za. Un pôc come che si viôt tal palaç di Cnossos a Crete, un "scempio" di ce che invezit la archeologjie e varès di tutelâ!
Dut câs e je di bande lôr la volontât di valorizâ ancje chel pôc che si à.
Cjamine che ti cjamine nus è vignude propite fam, e cussì si sin inviâts viers la tant insumiade "pause pal gustâ", intun puest bielonon che al cjalave sot dute la valade di Lienz!
Tal dopomisdì invezit o sin rivâts a Lavan, dulà che si cjatin i rescj di une glesie di fate tipichementri aquileiese! Chi pre 'Sef (de plêf di Guart) nus à ben spiegât la plante dal edifici e il so disvilup, emozionant.
Chi sot te foto si viodin i rescj de glesie, un puest che al merite visitât ancje pal contest dulà che si cjate, cuntune viste bielonone e une pâs incredibile.
P.S. al rientro no podeve mancjâ une soste par une birute prime di tornâ a passâ il confin! ;)


c: text/html

text:
A
jerin almancul 11 mil lis personis che ai 9 di Dicembar a àn sfilât
pes stradis di Parîs daûr dal strisson cu la scrite “Bakea
Euskal Herrian: orain presoak” (Pâs
intal Paîs Basc, cumò i presonîrs). La iniziative e je stade
inmaneade dai cussì clamâts “Artesans de pâs” che te Vierte di
chest an a vevin facilitât la consegne dal arsenâl di ETA aes
autoritâts francesis. L’obietîf de manifestazion al jere chel di
sburtâ il guvier di Parîs a meti fin aes misuris ecezionâls in
vore cuintri dai presonîrs bascs e, plui in particolâr, di domandâ
il trasferiment dai presonîrs intes struturis carcerariis plui
dongje dal Paîs Basc, la liberazion di chei che a patissin di
malatiis seriis, la concession de libertât condizionâl cui stes
criteris in vore pai criminâi comuns e la eliminazion dal status di
DPS che al incrès lis misuris punitivis. La manifestazion e gjoldeve
de poie di passe un miâr di conseîrs e rapresentants politics elets
intal Paîs Basc sot aministrazion francese e a sfilâ in prime linie
a Parîs a jerin rapresentants di ducj i partîts politics, gjavât
il Front National.
Un esempli di condivision e di trasversalitât che i organizadôrs a
sperin che si puedi espuartâ ancje te part dal Paîs Basc cjapade
dentri intal stât spagnûl.
Font:
Naiz:,
09/12/17;
EiTB, 09/12/17

robotstxt: allowed

filter: keep


text:
Improvisazion e dispersion a frenin il Coridôr Adriatic-Baltic
I imprenditôrs furlans dai traspuarts: «La politiche e decît cence vê dâts afidabii»
La interviste dute “in rose” dal president de Autoritât portuâl dal Alt Adriatic, Zeno D’Agostino, publicade sul numar di Zenâr/Fevrâr de “Patrie”, e podeve dome che lescjâ un (san) dibatiment. Lu nudrìn, in cheste pagjine, cu la opinion di doi operadôrs impuartants dal setôr traspuarts in Friûl, che a butin provocazions impuartantis. Se Massimo Masotti, par Confindustrie Udin, al individue intal proliferâ di struturis intermodâls (in plui di Çarvignan, a son Gurize e Pordenon) un element di debilece pal Friûl, Bernardino Ceccarelli, dal alt de sô esperience pluridecenâl, al bole la improvisazion di cui che al lance progjets cence vê sot man i dâts precîs dai trafics e dai bisugns, e al stigmatize la disposizion de politiche che e ignore la opinion des categoriis economichis.
di Roberto Pensa


text:
Jugn 2018
Jugn - PRIME PAGJINE. EDITORIÂL - Plui furlan tes istituzions, sù mo! / Scuele furlane. Jutoris concrets, no cjacaris / PAGJINE 2 - Glesie Furlane e publiche “I Recitatîfs Liturgjics” par cure di pre ‘Sef Cjargnel / Il Friûl al cjale bande une gnove Europe / Avôt dal Friûl, Messe a Aquilee / PAGJINE 3 - «O sarai il triestin plui furlan che o vedis mai cognossût» / PAGJINE 4 - La Arcidiocesi di Udin si centralize e no valorize i laics / PAGJINE 5 - «E volarès une Assemblee dai cristians. Tant che intal 1977» / «Percors partecipât? No, un dissen calât dal alt» / PAGJINE 6 - Mangjâ ben par stâ ben / «Cjar e formadi no àn plui lis proprietâts di un timp, e nancje il gust» / PAGJINE 7 - La propueste turistiche regjonâl? «Risultâts no adeguâts ai invistiments» / PAGJINE 8 - Il gnûf guvier de Catalogne e chel di Madrid rivarano a fevelâsi? / SLOVENIE. Ancje lis âfs a àn la lôr Zornade mondiâl / AUSTRIE. Clanfurt e je citât metropolitane / PAGJINE 9 - Une Europe di comunitâts che a resistin / Ancje “La Patrie dal Friûl” ae tierce edizion de fieste nassude par pensâ ae pâs divertintsi / PAGJINE 10 - Lino Straulino al cjante Leo Zanier / I LIBRIS SIMPRI BOGNS. Di là de rêt al timp dai manicomis / NO PAR FURLAN, MA BOGNS. La Sicilie dai agns Cincuante. I timps “bogns” de autonomie / PAGJINE 11 - I COLÔRS E LIS FORMIS DE STORIE: UN VIAÇ INTE ART DAL FRIÛL. La anime dai furlans inte filosofie dal lavôr e de fadie | La gnot di Barbe ‘Sef / Bants 2018. Plui intervents cul contribût di Intesa San Paolo / PAGJINE 12 - LIS PARABULIS DI PRE ANTONI. I papavars / NO SON PERAULIS PAR VECJOS. Take away / CE FÂ? Fruts in malghe a fâ formadi / COGNONS DAL FRIÛL //
*** Ducj i articui di chest mês a saran visibii tal mês di Avost.


text:
i fotografos di ogni zenar. Tant al é vêr ch'o scuen lassâ spès dut in disordin par no ruvinâ il valôr estetic.
Cualchi vôlte il gno lavôr al s'interomp par lassâ il puest al regjist, ai atôrs e i tecnics di
un film. L'ûltin, girât chiste estât, al è zà saltât fûr in France e in Belgjo sot dal titul Control X.
Vé achi il provin.
Si trate de storie di Seb, un zovin (Bruno Borsu) ch'al lavore in tun laboratori di manichins, po al scuvierç di esi un frut adotât e al si met tal cjâf di savê il parcé che so mâri e so pâri vêrs lu an abandonât.
Al sarès insome une storie tirade di chei films dai ains 50 indulà che un James Dean
al fasève l'inadatât e il ribel par vie di no si sà cê infanzie mâl vivude.
Doi dai atôrs principâi a son di parints talians e ju ai mitûts achi in te foto.
O ai ancje fat dôs pagjinis cun le musiche dal film ch'o vevi fat jo prime che un dai doi regjists al cambi di titul, di idee tal scenario e di compositôr de musiche. Prime al s'intitulave Gang Terminus....
Ch'al sedi par chel che il film a nol a succès ? No sai stâ zence ironizâ:-)


text:
Ore
La ore e je une unitât di misure dal timp, no aparten al SI, ma il so ûs al è acetât. In astronomie e je ancje une unitât di misure dai angui.
Definizion[cambie | modifiche il codiç]
Une ore e je une unitât di timp che corispuint a 3.600 seconts, o 60 minûts.
Storie[cambie | modifiche il codiç]
Une zornade e je componude di 24 oris.
Te antichitât si considerave come ore la diesime-seconde part dal timp che passave jenfri la albe e il tramont. Cun chest calcul, vie par la istât lis oris son plui lungjis che vie par l'unvier. I romans e i grêcs a usavin cheste definizion. Intun secont moment, ancje la gnot e fo dividude in dodis parts.
Plui tart la ore e fo definide come la vincjesime-cuarte part dal dì solâr aparent, dade jenfri un misdì e il seguint. Cun cheste definizion lis oris a cambiin une vore mancul, ancje se la durade dal dì solâr aparent e varie vie par l'an. Cuant che un orloi al dopre chest gjenar di calcul, al à di jessi regolât pôcs voltis vie par il mês. A seconde se al cjate come origjin il tramont o la albe si al cjape il non di Sisteme orari Italic o Sisteme orari Babilonês rispetivementri.


text:
dimecres, de juny 21, 2006
Un cuatri dîs in patrie
Doman o torni dal vecjo Friûl. No viodi l'ore di sintâmi inte taverne e gjoldi un pôc di fresc, in citât no tu crodis trop cjalt che al bute sù l'asfalt e trop che tu ti scjinfis ancje a fâ dome cuatri pas. Po ben, o ai ancje robe di studiâ... vuê o ai fat un esam di eletroniche e sperin ben, cualsisei vôt al va ben, no mi free plui nuie de medie ma dome di finî... un ch'al scrîf cussì al à di jessi za agns che fâs la univ; invezit no, si pol dî che o ai pene scomençât. E je int che no samee preocupade di stâ ca dîs agns, e, no par jessi raziscj, ma un grum a son dal sud; jo no podi fâ cussì, mi samee di robâ, o ai gole di cjatâmi un lavôr, e comprâ une machine, pò magari une cjase (no scherzi, ma al è tipic di un furlan :D). plui che altri o vares voe di lâ vie de Italie, o sinti tancj che disin no a un lavôr tal forest: jo tra un lavôr tal forest e un in Italie no varès dubis; tra un tal forest e un in Friûl cualchi dubi, ma sielzares simpri il forest. Forsit vevi di lâ a fâ l'universitât in Austrie come che fasevin i vecjos...
dimarts, de juny 20, 2006
Friûl - Catalogne
Eh sì, a la fin al è rivât cualchidun, il mitic Dree... che mi à ancje metût tai leams dal sô blog che al è aromai une istituzion. Il fat al è che ancje Internet, come il mont, al è piçul, soredut pe lenghe furlane... no crôt che si rivedi ancjemò a cent sîts inte marilenghe... po ben, al è ancje par chist che o scrivi par furlan, se o oraressi fâ un blog seguit, I'd rather use english and perhaps I would have also tons of visits... ma chist invezit al è un diari personâl, un sfogo. Ma par restâ in argoment, plui mi informi sui catalans e plui ju invidi... ciert no si podin fâ paragons, lôr son un toc impuartant de Spagne, e son tancj, nô pôcs e masse fûr man... ma par esempli cuissà se viodarin mai un sît come VilaWeb - Diari Electrònic Independent, un gjornâl, ancje dome in rêt dut par furlan. Mah... si scugne crodigi, ma no lu viôt tal futûr, se no tu scomencis a insegnâ ai zovins a scrivi e a lei a scuele.
Intant il studi al va indevant, e sperin a rivedin ancje i risultâts... e che no sedin come chei de Italie, che e je suete e si alzin masse i comedons
Intant il studi al va indevant, e sperin a rivedin ancje i risultâts... e che no sedin come chei de Italie, che e je suete e si alzin masse i comedons
dissabte, de juny 10, 2006
Balon
Aromai ca il clima al è in plen che dai mondiâi di balon in Gjermanie, ma se chês altris voltis o podevi cjalamiju in pâs sul divan, cumò a soi ancjemò a sudâ sui libris, e al larà indevant almancul par un mesut. Par fortune (me) che la RAI no à i bêçs par comprâ dutis lis partidis, par cui o sin a une partide ogni dì e vonde, ancje se mi romp lis balis che a decidin lôr ce mostrâ, dome parcè che zuie al Brasîl e àn di mostrâle. Mah, mi stoi simrpri interessant mancul al balon, miôr il basket o lis bunis vecjis machinis/motos; lì se zirin sols al mancul a riscjin il cûl, no dome un zenoli che si comede. E po no soi mai stât tant tifôs talian, ancje se i furlans a'nd àn judât un casin l'Italie, baste pensâ a Bearzot from Uanis, Friûl; cuissà magari a vignaran fûr ancje ca come in Spagne lis nazionals regjonals, mi plasarès viodi une selezion furlane. Starin a viodi, pò sigûr che cualchi bevude cui amîs si fasarà. E al è chel l'impuartant, nomo?
Subscriure's a: Missatges (Atom)


text:
mercoledì 2 marzo 2011
La conte misteriose (9): Todtnauberg
9 coments:
- Dame mit Fächer ha detto...
-
Gustose da lei, cheste traduzion, il furlan a la riint ancjemò plui divertente. O viôt un K cal sostituîs il non da la version origjinâl!
- 02/03/11, 09:55
-
-
O sin a Carnevâl.
I personaçs a son in mascare ;-)
Ma si disvelaran inte soluzion.
- 02/03/11, 13:59
- Dame mit Fächer ha detto...
-
L'acarli, peraule gnove par me che le ai talianizade in uncinet dismenteant il feret da la none.
- 02/03/11, 15:14
- gelostellato ha detto...
-
Dame... aromai no covente domandâ...
jo aromai o ai let la soluzion, ma tu podaressis dâ cualchi indizi al public...
Secont me cheste no si induvine...
dome tu tu podevis! :)
- 02/03/11, 17:53
- Dame mit Fächer ha detto...
-
L'autôr al scriveve ancje cun altris pseudonims e, viôt tu ce robis, tal 1963 al veve publicât il romanç Gelo(Frost).
- 03/03/11, 08:28
-
-
O ringracii Done Bete pe atenzion che e mostre di doprâ tal lei lis contis.
Le ringracii in zonte par vêmi fat ricuardâ che ancje mê none e doprave la peraule 'feret'. Za mê mari no le doprave plui!
Al è chest un di chei câs dulà che si va a pescjâ dentri dal poç de memorie une peraule dismenteade, si le tire fûr e dopo e torne a vivi come se no fos mai stade metude di bande.
Graciis ancje a Contecurte.
O decît par chest di cambiâ te conte 'acarli' (che aromai le vin imparade) in 'feret'.
- 03/03/11, 22:31
- Dame mit Fächer ha detto...
-
Ben, graciis zentîl Garzon! Cumò o soi tentade di metimi a gucjâ une barete come che di Heidegger e dopo o viodarai a cui regalâle.
O ai dit "barete", parcè la scufe jo la intint plui come che dai frutins a pene nassûts. Tes fotos ca ritrain Heidegger o viôt un basc come chel cal meteve mio pari - ma sôl par lavorà di mecanic - ca no i plaseve par nie a me mari. Lu clamavin Ciribiri e, cualchi an fa, co jeri lade a Marsilie, o ai cjatât un negozi sôl di cjapiei e scuviert che lis etichetis dai bascs a puartavin la scrite "Ciribiri".
- 04/03/11, 09:09
- Dame mit Fächer ha detto...
-
... ma il Ciribiri nol è un indizi e jo no sai se la femine di Heidegger a preparave in cjase ancje il savon di Marsilie.
Ma jo o soi stade in visite ancje ai lâts dal Salisburghês e, tra chesj, un al è il Traunsee, dolà che ta la citadine di Gmunden a si cjate l'archivi cal custodìs il lassit dal nestri autôr.
- 05/03/11, 11:20
- Dame mit Fächer ha detto...
-
Une opare teatrâl dal nestri autôr, "Immanuel Kant", a jere in sene in Novembar al Teatri Giovanni da Udine.
- 06/03/11, 07:21


text:
L’invît ae Zonte regjonâl a fâ alc di sest in cont de tutele des minorancis linguistichis e in particolâr de comunitât furlane e de sô lenghe pal moment nol à ricevût une rispueste vere.
Forsit par vie che la richieste e je stade fate indenant de bande dal Comitât-Odbor-Komitaat-Comitato 482 in maniere serie e documentade? Cussì la cuistion ‘lenghe fulane’ e ven doprade in maniere avonde furbe di cualchidun de oposizion o e reste argoment di demagogjie, di dibatiments e di çavariaments in rêt.
Alore, par cui che nol veve let il post di passe cuindis dîs indaûr Lenghe furlane e Regjon: «Debora, fai una cosa di sinistra. Una cosa di civiltà. Una cosa…», vuê sul Quotidiano o sin tornâts sul argoment, cun cualchi piçul inzornament, cemût che o podês lei ancje chi disot.
LENGHE FURLANE. CHE LA REGJON E FASI ALC DI SEST, CEMÛT CHE I DOMANDE IL COMITÂT 482
Ni «forconi», ni «porconi», ni «forchettoni»
Si visaiso di Nanni Moretti, che tal film ‘Aprile’ al domandave a D’Alema: «Dì una cosa di sinistra. dì una cosa anche non di sinistra, di civiltà. Dì una cosa»? Une domande sù par jù compagne – ancje se in chest câs l’invît al è soredut a fâ e a movisi – e je chê fate ae Zonte regjonâl de bande dal Comitât-Odbor-Komitaat-Comitato 482.
Ai 25 di Novembar stâts il comitât, che al ten dongje associazions e altris entitâts espressions des comunitâts furlane, slovene e gjermaniche dal Friûl, al à presentât un document là che si marche che la gnove aministrazion regjonâl, almancul fint cumò, no à fat ancjemò nuie tal setôr de tutele des minorancis linguistichis – e in cheste suaze soredut in cont de comunitât di lenghe furlane – e che la sô azion e risulte pericolosamentri in continuitât cun chê di prime che in cinc agns e à maltratât lenghis e dirits linguistics.
In cont di chest argoment o vevin za scrit alc tal nestri blog (https://eurofurlan.wordpress.com), ma nus somee di sest tornâi parsore cumò, stant che, se nol cambie alc in chestis ultimis setemanis tra deliberazions de Zonte e Finanziarie regjonâl, chê continuitât di imobilisim e prejudizis e riscje pardabon di marcâ in maniere negative dut il 2013 e di meti une ipoteche ancje sul avignî, no dome a dam di lenghis, culture e dirits.
Cun di fat, la mancjance di une azion serie de bande de Regjon in chest setôr e je a palês une abdicazion de metude in vore de autonomie speciâl e duncje, cemût che o vin ricuardât za timp indaûr, al è di bant lamentâsi des menacis cuintri de specialitât regjonâl cuant che la stesse autonomie no ven metude in vore de bande di cui che al comande a Triest e sul Friûl.
E je une cuistion che e à une valence gjenerâl, stant che la tutele des minorancis linguistichis e tocje la valorizazion de diversitât culturâl, la garanzie di dirits di fonde e la metude in vore di une strategjie di disvilup sociâl, economic e politic che e je inovative, sostignibile e democratiche. Ma propit par chest e à une impuartance inmò plui grande par cui che al è al guvier dal Friûl-VJ, massime se si declare democratic e progressist.
Il Comitât-Odbor-Komitaat-Comitato 482, in maniere serie, concrete e documentade, al denuncie l’imobilisim de Regjon, ma soredut al mostre la prospetive positive de metude adun di un sisteme scolastic plurilengâl e di cualitât e al marche che chê dai tais e de mancjance di strategjie in chest setôr e je une politiche suicide. In struc, al domande ae politiche di fâ politiche pardabon: di lavorâ pe ‘polis’, pe int, pai dirits di ducj.
Rispuindi a chê domande al vûl dî sielzi, cjapâ decisions di sest e fâ cressi la cuote dal belanç regjonâl pe lenghe furlane di chel vergognôs 0,02 % di cumò. Al è alc che, in chel stes, al è facil e complicât. Ma soredut al è alc che al covente fat.
O vino di pensâ che si puedi sielzi dome tra «forconi», «porconi» e «forchettoni»?
EURO FURLAN
eurofurlan@gmail.com
13/12/2013


text:
DIZIONARI ILUSTRÂT
€ 13,00
100 disponibili
BREVE DESCRIZIONE
Chest dizionari al è nassût tant che materiâl didatic in cors di furlan di nivel base: al è stât fat par cui che si svicine al furlan e che al cîr di slargjâ il sô vocabolari doprant ilustrazions semplicis, fintremai di fate diletantistiche, ma imediadis. In cheste maniere si è volût meti adun un imprest che al judi a imparâ lis peraulis leantlis dretis ai concets e cence passâ par mieç di une altre lenghe, duncje l’aprendiment al rive plui insot e, tal moment di capî o di fevelâ, la paronance su lis peraulis e je plui svelte e naturâl.
Descrizione
Un dizionario come strumento didattico fondamentale nell’insegnamento della lingua friulana. Con semplici illustrazioni, fa conoscere le parole che vengono direttamente legate al concetto senza dover passare attraverso un’altra lingua. Oltre 1.200 vocaboli suddivisi in varie categorie per una ricerca veloce.
Un dizionari come imprest didatic divertent par fâ furlan a scuele e a cjase; lis peraulis a vegnin peadis in maniere direte al concet cence passâ par une altre lenghe. Plui di 1200 peraulis dividudis in categoriis par une ricercje plui veloce.
Recensioni
Ancora non ci sono recensioni.
libri correlati
-
DINDARINE DINDARONE
Cheste racuelte di “Dindarine Dindarone” di Marisa Scuntaro e je nassude de sô passion pe ricercje su la musiche popolâr e dai nestris resonaments intor di cetant che i zove al cerviel dai frutins a pene nassûts il contat cu la lenghe dal ambient indulà che a nassin. Anzit o vin discutût a dilunc su lis discuviertis dai specialiscj che nus mostravin la impuartance di svilupâ la percezion auditive, vâl a dî la capacitât dal organisim che si svilupe tal grim de mari di scoltâ par jessi bon di inviâ pulît il procès di educazion in dôs o plui lenghis diferentis. Une capacitât che e je ereditarie ma che però si sfante besvelte. Lu disin simpri i ricercjadôrs, precisant che la abilitât distintive e scomence a calâ jenfri i sîs e i dîs-dodis mês di vite dal frut e che la mancjance di stimui che i vegnin dal ambient e prodûs une sorte di sclerosi des sinapsis cerebrâls. Cheste sorte di invecjament de potenzialitât dal nestri cerviel par mancjance o par scjarsetât di stimui sonôrs e rivuarde soredut la fonetiche, sei a dî la pronuncie. E va indenant planc a planc, in maniere graduâl e progressive fintremai che la persone e devente un fantacin o une fantacine. Dopo di chest moment, definît dai esperts “pont critic”, la persone e sarà in stât di imparâ pulît altris aspiets dal sisteme lenghistic come par esempli la gramatiche o il lessic ma e fasarà fadie a fâsi passâ par un natîf: un natîf furlan, talian, inglês o todesc. Si diseve dal lenghist Roman Jakobson che al jere un poliglot che al fevelave rus in dîs lenghis par vie che lis veve imparadis dutis di grant cence pierdi mai l’acent rus, la sô marilenghe!
Su la fonde di chescj principis al è partît un progjet di ricercje che al à come obietîf chel di racuei une schirie di cjantis di scune, di nainis, di cjantarelis, di tiriteris e di filastrocjis tes varietâts di furlan, di todesc, di sloven e di venit dal teritori regjonâl dopradis soredut par cuietâ o indurmidî i piçui. La ricercje e à domandât une vore di timp pal fat che nol è stât facil cjatâ lis informadoris e convincilis a regjistrâ. Ben dispès, ancje parvie che al è di dopo mai che lis nonis e lis maris si son lassadis convinci a no doprâ plui la marilenghe in cjase specie cui piçui, chescj aspiets de tradizion popolâr a si son planc a planc sfantâts. In ogni mût Marisa Scuntaro e je rivade a fâ une “grande campagne di sgjâfs” come che si dîs tes ricercjis archeologjichis e e à metût adun une schirie di cjantis, par furlan; par venit (1 di Maran e 1 di Pordenon); 4 par sloven (2 di Rezja/Resie, 1 di Platišče/Platischis , 1 di Ofian/Pegliano), 3 par todesc (1 di Zahre/Sauras e 2 di Tischlbong/Tamau). La racuelte e à dentri ancje cualchi tiritere recitade, une par bisiac e une unevore cognossude che e siere la racuelte. E je dite sù di une frutine furlane e e ofrìs ai scuelârs un biel esempli par lâi daûr.
Al covente rimarcâ che lis peraulis des nine-nanis, des filastrocjis e v.i. dispès no àn un significât precîs. Si trate difat di formulis convenzionâls: onomatopeis o creazions concepidis par fâ rime o par mantignî il ritmi. Nol è il sens che al impuarte ma il sunôr che al conte.
Chestis filastrocjis e tiriteris a jerin compagnadis di moviments precîs (il sù e jù de gjambe de mame o dal pai, come se a fossin cjavai; segns cul dêt su la manute e v.i.) e chescj moviments a laressin conservâts cuant che si torne a proponilis ai fruts.
A son stadis di fat armonizadis ancje cuntun voli ae didatiche de lenghe e presentadis intun CD. Mi somee di podê dî che la vôs di Marisa e rispuint ad implen ai criteris di fedeltât ae tradizion popolâr e tal stes timp a lis esigjencis di une didatiche atente a creâ chel ambient vîf e plen di stimui che si diseve tal imprin.
de Introduzion di Silvana Schiavi Fachin / Silvana Spajota dai Sclâs
-
CJANTIS E RIMAROLIS PAI FRUTINS
Peraulis di Alessandra Kersevan e Giancarlo Velliscig
Musiche di G. Velliscig.
Dissens di Francesco T. Altan, progjet grafic di Renato Calligaro.
I tescj dai “Disleelenghis” a son gjavâts fûr di “Sacheburache” di Dino Virgili.
Ideazion e notis didatichis di Silvana Schiavi Fachin
prima edizione 1987
II ed. 2003
III ed. 2012
-
INFIER di Dante Alighieri
« La Divina Commedia di Dante Alighieri è certamente uno dei testi più impegnativi che un traduttore letterario possa pensare di affrontare».«…in una prospettiva di politica linguistica, come già aveva segnalato Pasolini all’inizio degli anni quaranta, per arricchire la lingua friulana e par far uscire la sua letteratura da una dimensione dialettale, sarebbe stato necessario favorire le traduzioni dai classici antichi o da altre lingue che non fossero l’italiano».«In Italia troviamo anche una grande diffusione di traduzioni dialettali. Spesso queste traduzioni hanno un carattere prettamente “dialettale”, vale a dire che rendono popolare e colloquiale la forma e, qualche volta, anche il contenuto, con cambi di registro che possono anche avere effetti grotteschi o divertenti, ma che fanno classificare queste versioni in una particolare categoria delle traduzioni od, addirittura, nella categoria del camuffamento». «… l’importanza della Divina Commedia, non tanto come opera italiana, quanto come opera universale, fa sì che la pubblicazione di questa traduzione in friulano, sia realmente una operazione importante per il Friuli e per il mondo letterario in generale». (Dalle “Note dal curadôr” di Alessandro Carrozzo)
disegno di copertina: Renato Calligaro
-
CULTURA, TERRITORIO E PUBBLICO IN FRIULI – Dagli anni Cinquanta alla fine del Novecento
La crisi de vite sociâl e politiche dal dì di vuê e domande una presince e une fuarce critiche che nus ven dome de culture. Cuintri de dispersion e de pierdite de memorie storiche e culturâl, l’Associazion ADASTRACULTURA si impegne a riproponi i temis fondatîfs dibatûts intal secul a pene passât, di sigûr no par nostalgjie, ma pe convinzion che tant di ce che al è stât elaborât des singulis personalitâts o dai grups o moviments che a operavin sul teritori par dut il periodi cjapât in considerazion, al puedi judâ a interpretâ il timp di vuê, sticâ riflessions e confronts, furnî documens e struments utii par rivâ a elaborâ robis gnovis. L’Associazion ADASTRACULTURA si propon di davuelzi in particolâr cheste ultime funzion, come tipiche dal metodi di lavôr dal scritôr e artist Tito Maniacco, che a lui la asociazion e je intitulade. La sô vision poliprospetiche, la ricercje costante dal confront cun altris culturis, il so refudâ il conformisim e il banâl a son i tiermins di riferiment par ogni lavôr che al sei promovût intal so non.
-
CUATRI STAGJONS DAL AN – Contis de disincressite
Tal cuadri modest, magari cussì no, de leterature furlane in prose, la plui part dai autôrs e somee che si vebi fermade tal revoc dal passât, dispès cu la nostalgjie di une civiltât dulà che i valôrs fondamentâi e condividûts a son lâts pierdûts par simpri. Masse voltis la realtât storiche e ven sacrificade par dâi spazi a une mitologjie che e sglonfi la nestre braùre, cence contradizions, miseriis fisichis e mentâls, injustiziis.
Tal stes timp, dut chest al à fluscât il voli viers il Friûl di vuê, viers lis sôs dinamichis economichis e sociâls, i moviments migratoris, lis inovazions tecnologjichis, i procès interculturâi. Cussì, no si rive a viodilu cuntune prospetive di incressite e di trasformazion dulà che la lenghe di chenti e cjati une sô colocazion che no vebi di murî parie cu la disparide dal mont contadin…
-
CONTÂ DI NÔ
Contadini, artigiani, donne e bambini vissuti nel Friuli di una volta popolano questo libro


text:
Kлип Giuseppe Ottaviani - Third Dome
Kлип Giuseppe Ottaviani - Third Dome
Giuseppe Ottaviani - Third Dome
TekcT ПecHи Giuseppe Ottaviani - Third Dome
Giuseppe Ottaviani - Third Dome Giuseppe Ottaviani - Third Dome Giuseppe Ottaviani - Third Dome Giuseppe Ottaviani - Third Dome Giuseppe Ottaviani - Third Dome Giuseppe Ottaviani - Third Dome Giuseppe Ottaviani - Third Dome Giuseppe Ottaviani - Third Dome Giuseppe Ottaviani - Third Dome Giuseppe Ottaviani - Third Dome Giuseppe Ottaviani - Third Dome Giuseppe Ottaviani - Third Dome Giuseppe Ottaviani - Third Dome Giuseppe Ottaviani - Third Dome Giuseppe Ottaviani - Third Dome Giuseppe Ottaviani - Third Dome Giuseppe Ottaviani - Third Dome Giuseppe Ottaviani - Third Dome Giuseppe Ottaviani - Third Dome
2016-11-01
2016-10-25
2016-10-25
Thermopile Giuseppe Ottaviani
Fallen Giuseppe Ottaviani
Third Dome Giuseppe Ottaviani
Lightwaves Giuseppe Ottaviani
Angel feat Faith Giuseppe Ottaviani
Danceology Giuseppe Ottaviani
Linking People
Hoy Se Bebe ATB
Marrakech Stromae
Up Saw Liz Pitbull ft. The New Royales
Can`t Stop Me Now DVJ Bazuka
Sun Fun DVJ Bazuka
ЖecToka c Toбoй Armin van Buuren ft. Christian Burns
This Light Between Us Benny Benassi
Who's Your Daddy ATB ft. Ramona Nerra
Never Give Up Inna
Low (Radio Killer Remix) David Guetta
Delirious DVJ Bazuka
Number One


text:
SABIDE AI 17 DI JUGN AES 21.15 CU LA CJANTANTE SARDE AMBRA PINTORE E LA LADINE MARTINA IORI
A vegnin di ogni bande dal mont i artiscj che, come ogni Istât cence interuzion dal 1979, a animaran i tancj palcs di Folkest, il principâl festival che al esplore lis musichis e lis culturis dal mont, chest an in program dai 22 di Jugn ai 12 di Lui che al ven, cun ancje cualchi altri impuartant avigniment sucessîf.
Une anteprime significative al festival e je in program a Ospedalet di Glemone cuntune serade dute al feminin, che e tornarà a cjapâ in maniere ideâl il focus dal an passât dedicât ae Sardegne, cu la presince di Ambra Pintore cul so cuartet, za vincidore assolude di Sunâ@Folkest intal 2015. Cjantante, atore, condutore, Ambra e je une artiste complete: “Terre del ritorno” al è il so secont disc, che al vignarà presentât propit a Folkest, prodot di “S’Ard Music”. Une evoluzion significative pe cjantante, autore ancje dai tescj e des musichis, par dîs storiis che a viazin in sart, sicilian, puliês, francês, inglês supuartadis des melodiis jazz di un sax, des sugjestions des launeddas, dal country di une sunete.
Sul stes palc e cjatarà spazi ancje la zovine Martina Iori, fassane doc al pont di favorî il so ladin ancje intes cjançons che e scrîf, tant che intal so prin album “Amore e Buscofen”.
Martina Iori e à scomençât a vot agns rivant tierce al “Zecchino d’oro”, cence plui lassâ il mont de musiche. E cumò si cjate, a dome 21 agns, cuasi laureade in violin al Conservatori di Bolzan e e parone ghitare, flaut, piano e ukulele.


text:
mercoledì 14 aprile 2010
Svuarbecjavai
Il SVUARBECJAVAI al è un inset che si lu cjate di spes dongje des aghis e che al pues jessi di tancj colors, par solit une vore biei e luminôs. Al svuale in maniere cidine e elegante e al mangje altris insets plui piçui.
Frasis/Mûts di dî:
...
Curiositâts:
Il non talian al derive dal latin "libra". bilancia, par il fat che intant che e svuale e ten lis alis dretis.
Altris non par furlan: svuarbevoi, muinie, siôr, zaiet.
Par talian si dîs: libellula
Par inglês si dîs: dragonfly
Par todesc si dîs: libelle
Par spagnûl si dîs: caballito
del diablo
Par francês si dîs: libellule
Etichetis: animâi, sostantîfs, svuarbecjavai
mercoledì 16 dicembre 2009
Cjalcjut
In te credince popolâr il CJALCJUT al pues jessi descrivût come la opresion di culachidun intal sium e si pues viodi sedi come il sogjet che al fâs il striament, sedi come il striament stes. Par solit il cjalcjut al jentre pe clavarie, di gnot, e lu fâs cualchi strie o strion, o ogni mût cualchidun che al à tristerie. Il cjalcjut al gjave il flât
Frasis/Mûts di dî:
Nol rivave a tirâ flât di gnot... Nancje che al ves un cjalcjut che a lu lamiche!
Curiositâts:
Une vore famôs al è il cuadri che e viodês chi parsore, di Füssli, che al rapresente un cjalcjut parsore di une fantate.
Il cjalcjut al è ancje un libri di Mario Midun.
Altris peraulis furlanis sul stes significât: vencul, morà (vals dal Natison), fracola
Par talian si dîs: incubo
Par inglês si dîs: incubus, nightmare.
Par todesc si dîs: Albtraum.
Par spagnûl si dîs: espectro, pesadilla.
Par francês si dîs: cauchemar.
L'incubo su wikipedia
Etichetis: cjalcjut, sostantîfs
martedì 15 dicembre 2009
Curtiele
La CURTIELE e je un curtis cu la lame che si siere pleantle dentri dal mani. A si cjate in tantis bandis e par solit e si pues intindile come une vore dongje a la plui cognossude Britule.
Se tal câs de britule i ûs a son di ogni gjenar, in ciertis bandis la curtiele e je intindude come che imprest che a si dopre par cjapâ sù il lidric tal ort.
(no vin cjatade une imagjine dal dut juste, la curtiele 'nd à il mani plui curt)
(no vin cjatade une imagjine dal dut juste, la curtiele 'nd à il mani plui curt)
Frasis/Mûts di dî:
Sot sere, prin che rivassin ducj des braidis, la agne Ghine e leve tal ort a cjapâ su il lidric cu la sô fidêl curtiele
Curiositâts:
La curtiele e la britule a son imprescj doprâts intal mont agricul che a àn difusion, fûr dal Friûl, intes Alpis orobichis e retichis.
Altris peraulis furlanis sul stes significât: britule, curtis di sierâ,
Par talian si dîs: ronchetto, potatoio, roncola, ancje se in veretât l'imprest nol à un corispondent
Par inglês roncola si dîs: billhook.
Par todesc roncola si dîs: Hippe.
Par spagnûl roncola si dîs: podadera, azadòn.
Par francês roncola si dîs: hoyau, serpette.
venerdì 11 dicembre 2009
Batecul
Il BATECUL al è chel imprest picjât fur di une puarte o un puarton, par solie fat come une mantie che si dopre ancje par tucâ.
Frasis/Mûts di dî:
Viodìn di no stâ achì a batecolâle!
Altris peraulis furlanis sul stes significât: ***
Par talian si dîs: batacchio (sia della porta, sia della campana)
Par inglês si dîs: doorknocker.
Par todesc si dîs: türklopfer.
Par spagnûl si dîs: aldaba, aldabón.
Par francês si dîs: heurtoir.
Dispes al è fat a forme taronde e al rapresente cualchi muse, o bestie o lavorazion di altris fatis. L'imprest al si dopre in forme di verp par indicâ il "fâsi dai problemis", "dâsi pinsîr", ven a stâi BATECOLÂ.
Frasis/Mûts di dî:
Viodìn di no stâ achì a batecolâle!
Curiositâts:
Par dialet venit e je cognossude la declinazion in batocjo, che si cjate inte filastroche "mi son Arlechin Batocio /Orbo de na recia e sordo da un ocio".
Altris peraulis furlanis sul stes significât: ***
Par talian si dîs: batacchio (sia della porta, sia della campana)
Par inglês si dîs: doorknocker.
Par todesc si dîs: türklopfer.
Par spagnûl si dîs: aldaba, aldabón.
Par francês si dîs: heurtoir.
giovedì 10 dicembre 2009
Cjaviestri
Si dîs che al è un CJAVIESTRI cui che al va indenant cu lis sôs ideis cence lassâsi influençâ o convinci a fâ diferent di nissun altri. Al ven doprât però ancje par indicâ chei chês personis incorezibilis e indissiplinadis. In ducj e doi i câs a si à di front une persone che no si fâs meti tal cuel, apont, la cjavece.
Frasis/Mûts di dî:
Al è cjaviestri tant che il mus!
Al è la persone plui cjaviestre che o vedi mai cognossût.
Curiositâts:
Letteralmentri il cjaviestri al pues jessi intindût come la gale che si met ator dal cuel dal condanât ae forcje.
Altris peraulis furlanis sul stes significât: testart, ustinât
Par talian si dîs: 1) cocciuto, caparbio, ostinato; 2) capestro
Par inglês si dîs: headstrong, unwilling, pigheaded, hard-bitten.
Par todesc si dîs: starrköpfig, eigenwillig.
Par spagnûl si dîs: cabezón, obstinado, testarudo.
Par francês si dîs: obstiné, récalcitrant, tenace.
Etichetis: agjetîfs, cjaviestri
martedì 8 dicembre 2009
Sborf
Il SBORF al è un piçul retil, une vore simil a la lisierte, ma plui grues e di un colôr vert lusint su la schene e sul zâl sot de panze. Inte stagjon dai amôrs ai mascjos i ven il cuel colôr celestin. Al mangje ûfs, insets o piçulis pomis e al è une vore timit, ven a stâi che al scjampe subit cuant che al viôt cualchidun.
Frasis/Mûts di dî:
I plâs stâ tal soreli plui che a un sborf!
Curiositâts:
Une vore cognossût al è il cuadri di Caravaggio "Ragazzo morso da un ramarro".
Altris non par furlan: ***.
Par talian si dîs: ramarro.
Par inglês si dîs: green lizard.
Par todesc si dîs: Smaragdeidechse.
Par spagnûl si dîs: lagarto.
Par francês si dîs: lézard vert.
"Sborf" su wikipedia
Etichetis: animâi, sborf, sostantîfs
Pizighet
Il PIZIGHET al è chel che si assum di soterâ o di brusâ i muarts. Un mistîr che dispes, inte culture popolâr, al è stât viodût come une figure che e puarte disgraciis e sfortune.
Frasis/Mûts di dî:
Ma cemût ti sêstu vistût? Tu someis un pizighet!
Curiositâts:
In tal mont dal wrestling merecan, un dai personaçs plui cognossût e preseâts, soredut pe so presince seniche, al è un lotadôr che al cjape propit il non di The Undertaker.
In tal mont dal wrestling merecan, un dai personaçs plui cognossût e preseâts, soredut pe so presince seniche, al è un lotadôr che al cjape propit il non di The Undertaker.
In tal mont dai insets al esist un coleotar che par talian al ven clamât "necroforo", parcè che al fâs i ûfs in tai cadavar di altris bestiis.
Altris non par furlan: spizighet, pizighin, bechin.
Par talian si dîs: necroforo, becchino, beccaio, beccamorto.
Par inglês si dîs: undertaker.
Par todesc si dîs: totengräber.
Par spagnûl si dîs: sepulturero.
Par francês si dîs: .
"Pizighet" su wikipedia
Etichetis: mistîrs, pizighet, sostantîfs
Sborfadôr
Il SBORFADÔR al è chel imprest che al covente par bagnâ lis rosis. Par solit al è fat di un recipient cuntun mani e une cane che e va a finîle cuntun cjâf larc plen di busutis, in maniere che le aghe, rivant jù masse a colp, no ruvini lis plantis. La peraule e je peade al verp sborfâ.
Frasis/Mûts di dî:
O ai bagnât un sborf cul sborfadôr!
Curiositâts:
***
Altris non par furlan: ***.
Par talian si dîs: annaffiatoio, bagnafiori.
Par inglês si dîs: sprinkling can, watering can.
Par todesc si dîs: gießkanne.
Par spagnûl si dîs: regadera.
Par francês si dîs: arrosoir.
Etichetis: imprescj, sborfadôr, sostantîfs
Sghirat
Il SGHIRAT al è un roditôr picinin, che al vîf sui arbui, cul la code lungje e dal pêl fof, di colôr grîs, rossut o sul neri. Al è famôs par jessi une vore svelt e un grant saltadôr. Dilunc la Vierte e la Istât al met vie il mangjâ (foncs, nolis, glandis, pomis) par tirâlu fûr cuant che la stagjon e je plui frede, simpri se si vise in dulà che lu à metût!
Frasis/Mûts di dî:
Chê canaie e je svelte come un sghirat.
Curiositâts:
A son une vore famôs Cip e Ciop i doi sghirats inventâts di Walt Disney.
Altris non par furlan: sghirate.
Par talian si dîs: scoiattolo.
Par inglês si dîs: squirrel.
Par todesc si dîs: eichhörnchen.
Par spagnûl si dîs: ardilla.
Par francês si dîs: écureuil.
"Sghirat" su wikipedia
Etichetis: animâi, sghirat, sostantîfs
Tamesâ
Tamesâ al è un verp origjinât dal sostantîf "tamês", che al sarès chel imprest che al covente par dividi lis part parts plui gruessis di chês plui finis di une sostance (par solit grignei o polvar).
La peraule furlane si riferìs a chel componût di une rêt fissade suntun telâr che e coventave par tamesâ la farine.
Frasis/Mûts di dî:
Tamesâ la farine.
Curiositâts:
***
Altris non par furlan: draçâ, crivelâ, vandi.
Par talian si dîs: setaccio.
Par inglês si dîs: to sieve.
Par todesc si dîs: sieben.
Par spagnûl si dîs: tamizar.
Par francês si dîs: tamiser.
"Tamês" su wikipedia
Iscriviti a: Post (Atom)


text:
Provincie di Udin
La provincie di Udin e je la plui grande e la plui popolade des trê provinciis dal Friûl storic e de regjon aministrative Friûl-Vignesie Julie.
Tabele dai contignûts
Gjeografie[cambie | modifiche il codiç]
Confins[cambie | modifiche il codiç]
La provincie di Udin e confine a nord cu l'Austrie, a ovest cu la provincie di Pordenon, chê di Belun e di Vignesie, a est cun chê di Gurize e cu la Slovenie.
Teritori[cambie | modifiche il codiç]
Il teritori al è montagnôs a Nord, dividût inte regjon de Cjargne a Nord-Ovest e la Val Cjanâl a Nord-Est. A Sud de zone montagnose al è il Friûl di Mieç, cun al centri il cjâf lûc provinciâl, Udin. La citât di Udin e domine la planure furlane, che e si distint fin tal Mâr Adriatic, dulà che si cjatin lis marinis di Maran e di Grau.
Storie[cambie | modifiche il codiç]
La provincie e nassè intal 1797, daspò de concuist di Napoleon Bonaparte. Intal 1815 passà al Ream Lombart-Venit cul non di Provincie dal Friûl, sot dal domini asburgjic. Intal 1866 sucedè l'anession al Ream d'Italie.
Cirche dôs tiercis dal toc ocidentâl de provincie si distacarin intal 1968, formant in chest mût la provincie di Pordenon, la cussì-clamade Diestre Tiliment.
Economie[cambie | modifiche il codiç]
Popolazion[cambie | modifiche il codiç]
Inte provincie di Udin a vivin cirche 530 mil abitants, scuasit centmil intal cjâf lûc.
Lenghis[cambie | modifiche il codiç]
Il furlan al è lenghe uficiâl insiemit al talian, e al è fevelât da cirche 600 mil personis.
A esistin minorancis di sloven, fevelât da uns 10 mil personis dilunc dal confin con la Slovenie, da Tarvis fin te zone a Est di Cividât.
Il todesc al è fevelât inte Val Cjanâle tai paîs di Sauris e Timau a (sauran e tamavês).


text:
Trê ponts che a pesin tant, pe classifiche in gjenerâl e in cheste classifiche in particolâr, e soredut une vitorie che e mancjave di cinc partidis. Te partide di Empoli no si viôt chel Udin bielon che al à zuiât cul Napoli in Cope Italie, ma une scuadre avonde concrete, che di une bande e à ancje un tic di fortune e di chê altre no i ven dât un rigôr a pro e i ven sivilât un altri rigôr cuintri che nol è. Une formazion che e je mancul dinamiche dai parons di cjase, che però e rive a cjatâ la strade dal gol e cul doi a un finâl al vierç inte maniere miôr la seconde part dal campionât 2014/2015.
L’Empoli al fâs valê une cierte predominance teritoriâl, ma si esprim plui su liniis orizontâls. L’Udin no si scompon, denant de vivarositât di Saponara e Pucciarelli, e dopo un pâr di conclusions dai toscans al imbastìs une biele manovre cun Kone e Widmer che e met fûr scuare la difese aversarie e i da a Allan la bale juste par un cross milimetric par Di Natale che cul cjâf le bute tal sac daûr di Sepe.
La reazion dai parons di cjase e ven vuidade di Pucciarelli, che cu la sô pression al met in dificoltât Piris. Al è in chest contest che al rive il gol dal un a un: un cross di Pucciarelli al sbat su la spale di Danilo, l’arbitri Ghersini al viôt il balon fermât cuntun braç e al decît pal penalty che Saponara al tire a bersai. Il risultât al reste chel fin ae fin de prime frazion.
Il secont timp si vierç cul Empoli che al frache sul aceleratôr e al rive a zuiâ plui svelt e plui in verticâl, ma nol cjate la strade dal gol, ni cun Vecino ni cun Pucciarelli. I va miôr al Udin che cuntun cross che al devente un tîr di Widmer al pescje il doi a un. A un cuart di ore de fin l’Udin al piert Kone che, za amonît, al ven butât fûr di Ghersini par vie di un colp cul comedon cuintri di Valdifiore. Cualchi minût plui tart al sarès un rigôr pal Udin, ma il diretôr di gare no si inacuarç dal colp cu la man di Rugani. Ae fin i empolês a provin ancjemò a sburtâ indenant, ma l’Udin al ten bot.
Domenie che e ven la scuadre di balon furlane e varà di zuiâ cuintri de Juve. Al è ben e al conven preparâsi par une partide di cheste fate cun trê ponts pesants inte sachete.


text:
Domenie ai 08 Decembar, h 17:00
Intervents di
Angelo Bertani, diretŰr artistic dal progjet Insumiŗn
Katia Toso, co-curadore dal progjet A Brene Vierte
Paolo Comuzzi, regjist dal video A Brene Vierte
Michele Bazzana, Chris Gilmour, Peter Mignozzi, Elisabetta Novello, Carlo Vidoni e Alessandro Zorzi
†
A vignarŗn present‚ts i prins tre progjets editori‚i
da la gnove rassegne INSUMIņN.
Angelo Bertani al presentarŗ i doi Cuaders
che a documentin lis mostris person‚ls
dedicadis intant di Avostanis a Chris Gilmour
e Maria Elisabetta Novello, biel che Katia Toso
e introdusarŗ il video ďA brene vierteĒ
di Paolo Comuzzi cun intervents dai artiscj partecipants.
La jentrade e je libare.
A la fin dal incuintri un mert‚t brindis di bon auguri.
PRESENTAZION DAI CUADERS E PROIEZION DAL VIDEO DI INSUMIņN 2013
Domenie ai 08 _ h 17.00
Ass. cultur‚l Colonos
v. Zuan di Udin, 8
33050 Vilecjasse di Lestize
info@colonos.it
Agriturisim ai Colonos
www.aicolonos.it
tel 0432 76 49 12
tel 0432 76 49 03
mob 342 0803361
agricolonos@cheapnet.it


text:
Musiche*, i vincidôrs
Il verbâl de zurie
In premetidure o vin il dovê di ricuardâ une persone che pôc timp fâ nus à lassâts par simpri, Giorgio Ferigo, storiche figure di riferiment pe musiche e pe culture furlane.
Intun an no tant bondant di produzions discografichis, a son stâts a ogni mût dai impuartants segnâi di svolte e di cressite.
Fra di chescj o volìn meti in evidence:
La produzion editoriâl (libri + cd) di Raff BB Lazzara cun Loris Vescovo Ma diliberimi dal Mâ / Verba manent, par l’impegn e la ricercje di gnûfs mûts di comunicâ la creativitât de lenghe.
Dancing Calypso che al segne il tornâ dai FLK, dopo agns di silenzi discografic e Fûr dai dincj di Lino Straulino, lavôr impegnât e diret, che al rapresente une novitât pal panorame musicâl furlan.
La targhe Giancarlo Deganutti chest an a va a:
âUne Primavereâ di Luigi Maieron
Sul troi compositîf za viert cun âSi vîfâ, che oltri a la targhe Deganutti al à vût straordenaris consens in dute Italie, chest gnûf e impuartant cjapitul dal nestri cjantautôr lu conferme a di un alt nivel compositîf e interpretatîf.
âUne Primevereâ, di là des grandis firmis che lu compagnin (Gazich, Bandini, Cordini) e dal ûs, ben riessît, ancje de lenghe taliane, si disvoluce ator de marilenghe, di simpri il mutîf e il fanâl dal componi di Luigi: lenghe sculpide, suiade, profonde, incisive come pocjis altris espressions poetichis de nestre tiere. Alt nivel dai tescj e alt nivel de atmosfere musicâl par un prodot discografic ecelent.
Il Premi Friûl di Radio Onde Furlane, pal gnûf miôr grup o autôr, chest an al va a
R.ESISTENCE IN DUB, che al a varà cussì la pussibilitât di meti adun un intîr cd che al sarà produsût di Musiche Furlane Fuarte.


text:
Chê di Bordan e je la Cjase des Paveis plui grande in Italie. E je componude di trê grandis sidreris climatizadis (par un totâl di 1000 metri cuadris), là che a vivin animâi e plantis di trê ecosistemis tropicâi specifics: la Amazonie, lis forestis pluviâls asiatichis e la jungle africane. In ogni sidrere a svolin libaris un miâr di paveis di centenârs di speciis diviersis, e che a vegnin dai paîs tropicâi di dut il planet.
In plui des sidreris o inmaneìn mostris spetacolârs sui temis de evoluzion, de sostignibilitât, des strategjiis animâls e vegjetâls.
A completin la ufierteune sale multimediâl, une buteghe dedicade, une cafetarie (vierte dome tai dîs festîfs o su prenotazion).
La Cjase des Paveis e je vierte dal 2003 e e je di proprietât dal Comun di Bordan. E je gjestide de cooperative Farfalle nella testa, che e sta daûr in autonomie a ducj i aspiets, dal progjet sientific, aes preparazions, ae comunicazion.
Farfalle nella testa e je nassude tal 2013 cu la idee di meti adun, dentri di un contignidôr unic, diviersis professionalitâts trasversâls tal cjamp de divulgazion sientifiche, in particolâr pal setôr naturalistic. Sienziâts, ricercjadôrs, educadôrs, comunicadôrs, tecnics che di tancj agns si interessin di consulence, di progjetazion e gjestion par museus, di centris sientifics e zardins zoologjics, a àn decidût di lavorâ insiemi par rivâ a puartâ al public une esperience complete, coerente, fuarte, che e rivi tal stes timp ae emotivitât, al cûr, al cjâf.


text:
UN BLANC E UN NERI. 3e pontade. Un tutôr Lanfur
Tal forest, das bandis di Triest, i emigrants furlans ju clamin “lanfur”. Dal rest, a clamin “neri” il cafè, e “capo” il capucin, si che duncje nuie di maraveâsi. Traficant cu la Universitât e altris ents di ricercje di là jù, o ai scugnût deventâ ancje jo un lanfur come gno nono, che al è un di chei muredôrs furlans che tai agns ‘50 a àn tirât sù mieze Triest.
Il vinars però o torni a cjase. La cjase fate di gno pari, muredôr ancje lui, te “Catele”, il broili di famee in Gôt, a Glemone, dongje de fontane di Silans, che e bute la aghe plui buine dal marimont (chê di cjase tô).
Tornâ a Glemone in tren o in autostrade al è un grum biel, par me simpri emozionant, cun cheste citadine che e slache jù fra il Cjampon e il Glemine, lis primis monts dopo de plane furlane. E o soi simpri content come une pasche cuant che o jentri tal gno borc, passant il cartel maron cun parsore scrit “Gôt”.
In cheste civiltât motorizade, e internetizade, e je però un robe che e mancje: la int. Cjatâ cualchidun a pît pe strade di saludâ e scambiâ dôs cjacaris par furlan (dopo une setemane di “dime”, “te ga” e coniuntîfs a câs) al è râr, e fintremai lis ostariis a son sieradis.
Par chest, mi impensi ben un vinars dal Istât passât. Tornant a cjase dilunc vie Gôt, al solit vueide di int e di vite, o passi propit denant dal “Albergo-trattoria Agli Amici” (che par nô al è “Li di Jeur”) e su la terace a son siet - vot personis che a cognossin la mê machine di lontan e che a tachin a ridimi e a saludâmi cu lis mans, contentis di viodimi.
Chest al è stât il plui biel “ben tornât a cjase” che mi sedi mai capitât. No mal àn dit par furlan, viodût che a cjacarin pashtun, urdu e un tic talian, cui plui cui mancul, ma intant a dî “mandi” ur vin insegnât, e pal rest i stin lavorant parsore.
A son rivâts tal Jugn dal 2016, sburtâts in chest cjanton di mont di events plui grancj di lôr e in spiete che il Stât talian al decidi su la lôr domande di asîl politic. Ce puedial savê il Stât talian di ce che al sucêt te zone tribâl dal nord dal Pakistan cuant che sì e no si impense dulà che al è il Friûl, no stait a domandâmal a mi.
I puescj a disposizion Li di Jeur a son 18 ma il numar al dipent dal iter de domande di asîl di ognidun: cualchidun al è bielzà lât vie, cualchidun al è a pene rivât.
Chi di nô, ce che al sucêt tal borc al à a ce fâ cun dut il borc. Cussì, intant che cualchidun al bruntulave, altris a àn dit “anìn a viodi”. O vin cjapât contat cu la Crôs Rosse che e guvierne il puest e o vin domandât di podê jentrâ, di cognossi chescj gnûfs borghesans, di viodi di lôr.
A Glemone al è un biel zîr di int che e fâs volontariât o che e je usade a tirâsi sù lis maniis cuant che al covente, e tancj si son fats indenant, cui proponintsi tant che professôr di talian, cui tirant fûr ideis par gjitis e fiestis, cui cu la voie di cognossiju lant a fâ di mangjâ cun lôr. O vin metût sù un bon Coordenament di Acet.
Si che duncje, cuant che e je vignude fûr la disponibilitât dal Comun di Glemone di tacâ i lavôrs volontaris e che al coventave un tutôr che al tignìs i contats tra lis istituzions coinvoltis (CRI, Caritas, Comun di Glemone), la comunitât e i nestris gnûfs borghesans, al è stât fat il gno non. E o crôt che al sedi simpri un ben cuant che i nons a vegnin sburtâts sù dal bas, invezit che fas colâ dal alt come che al sucêt di norme.
Cussì cumò, dal lunis ae joibe, o netin stradis, trois e placis. Il lavôr plui biel dal mont, par me, considerant che lu passi a rindi plui biele la mê tiere, e a contâ di jê a forescj che par lôr ancje soflâ sore lis semencis svoladiis des rosis di tale e je une scuvierte.
✒ Igor Londero


text:
NO PAR FURLAN… MA BOGNS. La Sardegne e il mont di Dr. Drer & CRC Posse | La zone di confin di un autôr cence confins
La Sardegne e il mont di Dr. Drer & CRC Posse
A son passâts 26 agns di cuant che a àn tacât a sunâ, ma i sarts Dr. Drer & CRC Posse a àn ancjemò cetant ce dî e ce fâ. Si viôt cun Cabudanni, il lôr album gnûf saltât fûr cuatri mês indaûr: une “rieste” di 11 tocs là che si incrosin hip hop, raggamuffin e tant altri. I tescj des cjançons - fale Il treno e Palestina par talian - a son in lenghe sarde, in linie cu la tradizion dai «arrepadoris de Casteddu», che a tornin a contâ e a cjantâ la Sardegne e il mont cun snait e cun passion, tra i rivocs r’n'b de cjançon che e da il titul al album, chei folk di S’Acentu, chei punk di Murra, l’eletroniche di In Domu e Su Palu, la biele version reggae e par sart de L’estaca, storic imni antifranchist e catalanist di Lluis Llach.
Dr. Drer & CRC Posse, ‘Cabudanni’, 2017.
La zone di confin di un autôr cence confins
Scritôr, sagjist, pitôr, poete e inteletuâl a 360 grâts, Tito Maniacco al à un puest impuartant te produzion di culture e di pinsîr in Friûl de metât dal Nûfcent incà. Al è muart ai 22 di Zenâr dal 2010, ma la sô vôs, lis sôs visions e lis sôs ideis a vivin ancjemò. Chest nol vâl dome pes tantis oparis publicadis in vite, ma ancje pai tescj che a tachin a viodi la lûs publiche pe prime volte dome cumò. Al è il câs, pe narative, des dôs contis lungjis ineditis, La figlia del re degli elfi e Non si sa. Metudis dongje cun atenzion e cun rispiet di Bottega Errante tal libri La zona di confine, jessût di resint par cure di Angelo Floramo, a son doi esemplis di scriture culte e inzirlose.
Tito Maniacco, ‘La zona di confine’, Bottega Errante, 2017.
di Marco Stolfo


text:
Ecologjie
La ecologjie e je la sience che e studie lis relazions fra i vivents e l'ambient. Cun chest si intindin i rapuarts fra i varis vivents, fra i vivents e l'ambient fisic (par esempli cul clime), fra i vivents e i elements sociâi, economics e v.i. Si studie ancje la opare dal om su la nature.
Storie[cambie | modifiche il codiç]
Tal 1866 Ernst Häckel al à inventât la idee di ecologjie. In principi si intindeve dome il studi des relazions fra i vivents e il lôr ambient, cul timp l’ambit di interès a si è ingrandît simpri di plui.
Ogjiet di studi[cambie | modifiche il codiç]
La ecologjie e je une sience multidisciplinarie che a dopre tantis atrits siencis come la chimiche, la fisiche, la geologjie, la gjeografie, la metereologjie e v.i. La ecologjie e pues studiâ la difusion di une sole specie in tun ambient cun datis carateristichis (abitat) o e pues studiâ dute la Tiere considerade come un grant sisteme (biosfere). Une idee interessante ma une vore dibatude e je la teorie di Gaia.


text:
30 novembre 2008
Sant'Andree il Diretôr su la bree
In spiete, ma cence grandis sperancis, che al torni...
29 novembre 2008
I 20 agns dal Istitût ladin furlan
Intant de serade si podarà sintî la vive vôs di pre Checo (te foto) cuant che, tal Istât dal 1976, dopo dal taramot, al fevelà a Aquilee cuntun discors memorabil.
Fracait chi par lei dut il program.
28 novembre 2008
Cui vinçaraial chest an?
27 novembre 2008
Grignei di scuele
26 novembre 2008
O deventi barbe!
O soi contenton!
Al è inmò ce spietâ, ma cumò si tache ancje viodi un pocje di panzute :)
Mê sûr mi à ancje dit che no volaran savê se e sarà une frute o se al sarà un frut: l'impuartant al è che e/al stedi ben e jo o condivît cheste idee.
Auguris duncje a la future mame, al futûr papà e a la future gneçute o futûr nevodut.
25 novembre 2008
Zornade cuintri de violence su lis feminis
O dedichi ancje jo un pinsîr a la zornade internazionâl cuintri de violence su lis feminis.
Lis statistichis a disin che in Italie une femine su trê e patìs violence (lei dut l'articul sul Corriere).
Sperant che nol vedi mai di coventâ, o segnali a dutis lis feminis che a lei chest blog, un servizi che ur dâ la pussibilitât di cjatâ cualchidun che lis scolti. No stait a tignî dentri ciertis robis brutis che us àn fat: ancje se al pues semeâus dificil, insormontabil, o vês di denunciâ cui che us à fat e us fâs dal mâl.
Parcè che se cualchidun al alce lis mans (no dome tal sens fisic: tantis altris a son lis formis di violence) su lis feminis, nol merte nissun dûl o justificazion... nol merte nancje di jessi clamât om.
22 novembre 2008
Pre Toni e Don Milani
21 novembre 2008
Consei comunâl
Ve chi la convocazion dal consei comunâl.
20 novembre 2008
E je rivade la Patrie di Novembar
19 novembre 2008
No taiâ la lenghe
18 novembre 2008
Furlan in TV par mût di dî
Te foto: Elena Zanussi, la sporteliste de Provincie di Pordenon che une vore ben e à conduzût par furlan il notiziari in cuistion.
17 novembre 2008
Leçs raziâls
16 novembre 2008
In ricuart di cui che nol è plui
Vuê si ricuardin lis vitimis de strade. Come ducj o ai ancje jo personis che a son partidis e no son plui tornadis parcè che la lôr strade si è fermade. E vuê, ma no dome vuê, come l'an passât, un pinsîr al è par lôr, par che lis fameis e i amîs no vedin plui di patî la mancjance di une muart su la strade: un apel a ducj par evitâ lis muarts des stradis.
15 novembre 2008
Ator di me
Jo lu ringrazii par vêmi visât e o slargji l'invît a ducj i letôrs dal blog.
Par altris info: fracait chi.
(te foto un biel crocifìs)
14 novembre 2008
13 novembre 2008
Lenghe furlane a Triest
v. E. Weiss, 15 – trieste – tel 040392113 – info@mini-mu.it
Us segnali cheste iniziative che si tignarà a Triest:
Provincie di Triest Aziende pai Sarvizis Sanitaris Triestine N.1 Grop Imagjine di Triest
Inaugurazion Sabide ai 15 di novembar 2008 aes 17
Mini-Mu
tant che plui piçul
tant che piçul museu
tant che piçul munari
tant che Parc dai frutins Sant Zuan là che no si fâs nuie
tant che museu mitût adun dai frutins
aes 17.15 A tachin i salûts
Maria Teresa Bassa Poropat
Presidente de Provincie di Triest
Franco Rotelli
Diretôr de Aziende Sanitarie Triestine n.1
Maurizio Fanni
President dal Grop Imagjine
aes 17.30 Elena Bertocchi:
Presentazion di Mini-Mu
fare dal nulla mostre di voris di Bruno Munari
te colezion di Adalberto Mestre
Intervents di artiscj
Esplorazions di colôr
Mini-Mu e promôf une dinamiche educative che:
e da al frut e ai plui zovins une funzion centâl e ative te gjestion dal imparâ
e môf la naturâl curiositât dai fruts e dai zovins lant daûr a la lôr voie di scuverte dal mont e di sè e e ufrìs ocasions par incressi la lôr imagjinazion e creativitât
e coinvolç la famee tes ativitâs di istruzion e di zûc e je cetant atente ai dibusgns e ai interès no dome dai fruts ma ancje de lôr comunitât, brincant gnûfs obietîfs e tacantsi ai stimui culturâi dal tessût socjâl tal cuâl e si poe
Domenie ai 16 di novembar 2008 aes 10
Une zornade al Mini-Mu cun Riccardo Dalisi
Presentazion dal catalic de mostre “Tra i Vetri” (omaggio a Bruno Munari) “ cu lis esperiencis creativis di Adriano Bon, Bruno Chersicla, Isidoro Dalcol, Riccardo Dalisi, Matteo Fanni Canelles, Gruppo &, Paolo Cervi Kervischer, Jasna Merkù, Enzo Navarra, Renzo Possenelli, Mario Sillani, Studio Openspace, Giorgio Valvassori, Franco Vecchiet
Presentazion dal libri di Riccardo Dalisi: “lo schizzismo”, Editore Corraini, 2008
Laboratoris cun Riccardo Dalisi che al larâ indenant ancje tal dopodimisdì
Dalisi si è indreçât ai frutins, ai fruts e ai students dal cuartîr Traiano a Napoli, sogjets inmò libars dal condizionament e in stât di vê un sintî gjenuin e dret su la realtât e di rispuindi a ce che ju coinvolç cun animazion, intun rapuart difarent jenfri l’om e lis tecnichis e jenfri la culture e la creativitât.
Di resint (2008) Dalisi al à elaborade la tecniche dai schiribiçs par produsi sponte, ideis e visions che e van oltri la dibisugne di clarece e di coerente dal sogjet, di grant interès tant che metodi indreçât ai procès educatîfs dai zovins che a son in situazion di disasi. Al à publicade cheste metodologjie cul editôr Corraini.
Sostegn
Regjon Autonome Friûl - Vignesie Julie, Cassa di Risparmio del Friuli - Venezia Giulia, Assicurazioni Generali, Cooperative Operaie di Trieste Istria e Friuli
Patrocini
Comun di Triest
Ministeri de Istruzion, de Universitât e de Ricercje
Ufici Scolastic de regjon dal Friûl - Vignesie Julie; Direzion Gjenerâl
Disastris!
Dal sigûr al è impuartant dâ un bon servizi di racuelte des scovacis, fâ funzionâ i ospedâi, asfaltâ lis stradis, ma se i aministradôrs publics a vessin di viodi dome di pocets, tombins, asfalts, e vie indevant... nol coventarès un consei comunâl: al bastarès dopleâ l'ufici tecnic e nomenâ un bon comissari. Se la classe dirigjente si permet di butâ vie lis lidrîs, al è dibant programâ l'avignî: nol è doman par un popul cence memorie.
Te foto di Wikipedia: Aquilee.
12 novembre 2008
Da la malte al malto
Ce aie di particolâr?
Che e je artesanâl.
Che e je furlane.
Che il so produtôr (Domenico "Meni" Francescon) al à inventât plui cualitâts.
Che il so produtôr ur à dât il non des borgadis di Cjavàs.
Che il so produtôr al è masse fuart: al faseve il muradôr e cumò al fâs bire: "da la malte al malto"!
Ma soredut... che e je buine!
Prosit!!!
11 novembre 2008
Campagne abonaments
Grazie a chei che lu àn za fat e a chei che lu fasaran!
10 novembre 2008
La Arlef che mi plasarès...
09 novembre 2008
Aldo in onde
aes 10.30 in direte a Radio Onde Furlane cun Pauli Kantarut
aes 14.00 in direte a RAI Radio1 Regjon cun Tullio Durigon
aes 16.00 regjistrazion a RadioSpazio103 cun Marco Tempo
08 novembre 2008
Auguris
Stant che cualchidun al fâs i agns casualmentri, tancj auguris! :)
07 novembre 2008
Il diari di Tosoni
Par lei dut il numar, o che o lais a cjoli une copie di cjarte o che o discjamais il pdf: fracait chi.
06 novembre 2008
Il Fogolâf furlan di Gjenue
05 novembre 2008
Designazion de Provincie di Udin tal Cda ArLef
Prin di dut o ringrazii il president Fontanini che a sorprese mi à proponût. In veretât no me spietavi e o dîs cun emozion che cheste designazion mi fâs pardabon, ma pardabon, un grant plasê. Par me e je une biele gratificazion e o speri di jessi a la altece di cheste grande responsabilitât. O ai za visât lis personis che mi son plui dongje: unic displasê al è di no vê podût condivi cheste notizie cun pre Antoni Beline, ma o sai che di là sù lu à za savût ancje lui.
Come che o vevi za dit cualchi dì indaûr, la Regjon e à za fat lis sôs nominis. Cumò al mancje dome il rapresentant de Anci. Di fat o fâs une piçule retifiche, stant che mi somee che pe Universitât al sedi il prof. Roberto Dapit e i components che a rapresentin la provincie di Pordenon (scjadince tal 2009) e la provincie di Gurize (scjadince tal 2011) a restin in carghe fint che al dure il mandât dal ent che ju à nomenâts.
Stant che cualchidun al domandave, come chel al è just, di cognossi il curriculum dai components dal Cda, o speri che almancul su la mê persone i letôrs di chest blog a vedin avonde informazions... se no: o soi chi!
04 novembre 2008
Racuelte diferenziade, la serade di Farle
Us visi che il gnûf sisteme al tacarà ai 10 di Novembar: fint chê dì a continuin i incuintris e usgnot i tocje a Cjasesole cun Sant Salvadôr, simpri a 8 e mieze.
03 novembre 2008
Sintude in curve
Ma plui che di ce che al è sucedût su la jerbe, mi plâs ricuardâ ce che o ai sintût in curve...
A part lis tantis acuilutis zalis che a svolin su font blu, come pal solit si pues individuâ un gjenar ben definît di tifôs furlan: chel che al comente cence polse lis azions (pal solit metint in evidence i aspiets negatîfs) e che al varès simpri une soluzion ancje par cuant che magari lis robis no van tant ben, nancje che al fos il Grant Ct par antonomasie. A chest proposit, dopo che un nestri zuiadôr al veve passât la bale, ma in maniere no propit precise, si è alçât sù e al à berghelât viers la panchine in maniere che il nestri alenadôr al sintìs il so sugjeriment a proposit dal zuiadôr: "Butilu ta la plastiche!" al à vosât. Ce dî di plui: se no altri il sens civic de tifoserie al è cressût: une volte, cuant che o jeri piçul e gno pari mi menave in tribune a viodi l'Udin o sintivi a colâ dome "Sants, madonis e signôrs"... cumò almancul ti insegnin un tic di racuelte diferenziade...
Par savênt di plui sul Udin e il campionât, apontament su Radio Onde Furlane vuê a 9 e mieze di buinore cun "Un blanc e un neri" e cun Enrico Turloni joibe cu la trasmission "Il Balon al è di ducj" da lis 4 fint 5 dopomisdì.
02 novembre 2008
Pieripauli 02/11/1975-02/11/2008
Fint che al jere vîf, al deve fastidi a plui di cualchidun.
33 agns indaûr lu àn copât.
Cumò che nol è plui vîf, al continue a dâ fastidi a plui di cualchidun.
Ma no puedin plui copâlu.
"A vignarà ben il dì che il Friul al si inecuarzarà di vei na storia, un passat, na tradizion!..."
[furlan di Pier Paolo Pasolini]
01 novembre 2008
Pat pal Furlanist
Pat pal Furlanist!
Se ancje tu che tu leis chest blog, ma prime tu jeris un letôr ancje dal Furlanist, lasse chi un coment cun scrit "PAT PAL FURLANIST: DREE RESTE IN LINIE" (che tra l'altri al è ancje un invît a no meti sù masse chilos...).
Cun di plui, o podês mandâ une mail cul stes messaç: "PAT PAL FURLANIST: DREE RESTE IN LINIE" a ilfurlanist[gubanute]gmail[pont]com


text:
L’Udin al salude il Stadi Friûl dôs voltis – la ultime partide in cjase dal campionât 2012-2013, la ultime partide prime dal inviament de ricostruzion dal implant dai Riçs – e lu fâs cun doi goi di Di Natale.
L’incuintri cu la Atalanta al conferme che la scuadre blancje e nere e à la voie e i numars par cirî di otignî un puest te Europa League. Cun di fat, chel di îr a Udin al è il setim sucès un daûr chel altri de formazion vuidade di Francesco Guidolin: un record che i permet di mantignî la cuinte posizion inte classifiche e confermâ il so itinerari in direzion de Cope europeane.
La partide no je stade bielissime, l’Udin al à sufiert e scombatût e salacor ancje cheste je une biele gnove, che e fâs pensâ che la scuadre e vedi pardabon un so bon ecuilibri.
La Atalanta e fâs viodi za sul imprin di no jessi vignude in Friûl dome par fâ une gjite. I bergamascs a zuin ben e dopo 10 minûts a rivin ancje a metile dentri cun De Luca, che però al è fûr di zûc.
L’Udin al cjape daurman la travierse cun Di Natale, ma sul imprin al somee patî la determinazion de scuadre avversarie, che si vicine in maniere pericolose al doi a zero, ma no i rive.
Te zone nevralgjiche dal cjamp si palesin la fuarce e la costance di Pinzi, Basta, Pereyra e Allan, che propit di une sô iniziative al rive il prin gol di Di Natale. Il cjapitani si fâs servî dal compagn di scuadre, che al fâs un slalom zigant framieç dai aversaris, une bale preseose e le met dentri ae sô maniere: nuie ce fâ par Consigli.
Tal secont timp i parons di cjase a cressin e dopo siet minûts al è ancjemò Di Natale che al segne in graciis di une iniziative di Pinzi e forsit, ancje lui compagn dal atalantin De Luca te prime frazion, in posizion fûr di zûc.
Il gol al rinfuarcìs l’Udin che al cres in dutis lis zonis dal cjamp, cun dut de tignude de Atalanta e di un scravaçon che al disturbe il finâl de partide e la fieste dople pe fin des partidis in cjase e par chel che al deventarà il gnûf Stadi Friûl.
Pal acès ae Europa League l’Udin al à di fâ risultât cuintri l’Inter a Milan e la Lazio e à di restâ indaûr e no à di rivâ a vinci cuintri dal Cagliari, che al zuiarà ancje la ultime in cjase… a Triest.
E je ancjemò une altre possibilitât, leade al esit de finâl de Cope Italie, ma pal moment al è miôr no pensâi. Pluitost si à di concentrâsi su la partide di San Siro, par rivâ in Europe e magari par jonzi ancje la otave vitorie. Nol è facil, ma nol nancje impussibil, daûr di cemût che si è compuartade la scuadre tes ultimis setemanis.
Pe Europe al covente che te ultime zornade no fasi ben dome l’Udin ma ancje i sarts. E alore: Alè Udin e Fortza Casteddu!


text:
Une buine partide, zuiade cul cûr e cun caratar, che si siere inte maniere miôr pussibile: cun trê goi e cun trê ponts. L’Udin a Palermo prime al patìs e po al reagjìs, al gjestìs e al vinç. Cussì al cjape une altre bocjade di aiar bon e al da une altre sodisfazion ai siei tifôs, che dopo vê viodût une scuadre resuride che e à pierdût cu la Juve e une intermitente che e à vinçût, a’nd à preseade une che e à fat risultât in maniere convinciente.
La trasfierte siciliane dai blancs e neris e ufrìs diviersis indicazions positivis pe scuadre di Delneri, che e mostre di jessi un coletîf compat e unît in stât di interpretâ lis diviersis fasis di une partide che ae vilie si presentave dificile almancul in misure compagne di chê di Turin di dôs setemanis indaûr – cul Palermo in astinence di risultâts – e che vie pai novante minûts e à mudât plui volte fisionomie.
Il prin timp si vierç cuntune fase di studi, tra il 4-2-3-1 dai parons di cjase e il 4-3-3 de formazion furlane, là che te prime linie si torne a viodi Matios dongje di Thereau e Zapata. Il Palermo al olse un tic di plui, al fâs valê une cierte supremazie teritoriâl e al cjate la strade dal gol dopo dîs minûts cun Nestorovski, che i robe la bale a Angella, al jentre te aree di rigôr e al bat Karnezis cuntun tîr che si zove ancje di une deviazion lizere di Widmer.
L’Udin al rispuint cuntun tîr di Kums e po cuntune incressite de sô manovre, vuidade dal zuiadôr belgjic e di Fofana. Il Palermo, dopo vê viertis lis segnaduris profitant di un dopli erôr di Angella e Danilo, al prove a meti ancjemò in crisi i doi centrâi, ma nol rive, intant che i blancs e neris cul passâ dai minûts a alcin la linie dal so zûc: il 4-3-3 al devente un 4-4-2, cun Thereau in posizion plui centâl e cun Matos un tic plui in bande e indaûr.
Passade la mieze ore di zûc, prime il Palermo al va al tîr ancjemò cun Nestorovski e po l’Udin al cjate il gol dal un a un cun Widmer che al libere Thereau e il francês che al segne. Tai ultins cinc minûts i doi puartîrs a deventin protagoniscj: Karnezis al interven suntune conclusion cul cjâf di Embalo e Posavec al siere la sô puarte in dôs ocasions consecutivis di Matos e Fofana.
Il secont timp al tache in maniere blande e cun cualchi acelerazion a soprese di une bande e di chê altre. Delneri al cambie Matos cun Badu e De Zerbi al rispuint cun Chochev al puest di Pezzella e Sallai par Diamanti. A passin i minûts, al jentre ancje De Paul al puest di Kums, il Palermo nol siere une buine conclusion tra Rispoli e Sallai e l’Udin al rispuint cuntune interdizion di Hallfredsson, che e devente un lanç par Fofana che al tire in puarte e al segne.
Si jentre tal ultin cuart di ore e l’Udin al segne ancjemò cuntun cuintripît inviât di Badu che al met Fofana tes cundizions pal tierç gol. Il Palermo al reste in dîs – espulsion di Sallai – e l’Udin si svicine al poker: tîr di Thereau e pâl.
Lunis ai 31 di Otubar si zuiarà a Udin cuintri dal Turin.


text:
Aquilee
Aquilee (loc. Aquilea oben Niculea, in furlan antîc Olee) e je al dì di vuê un paîs de Basse a pôcs chilometris di Çarvignan e a cirche 30 di Udin. La date di fondazion storiche de citât romane e je il 181 p.d.C, ma recents sgjâfs archeologjics e àn puartât ae lûs un insediament une vore plui antîc: IX secul p.d.C.. Al storic Tito Livio al conte di un oppidum celtic disdrumât jù dal soldâts romans che vignirin a ocupâ chest teritori.
Si sa di sigûr che ancjemò prime dai romans Aquilee (il cui non i ultins studis etimologjics lu fasin derivâ di une nominace retiche-etrusche) a jere un centri economic-comerciâl e ancje religjôs, par vie de sô ubicazion gjeografiche daprûf dal mâr Adriatic e duncje tocjade dalis antighis stradis europeanis de ambre e dal sâl. Tal timp dai Romans al è stât il centri plui impuartant de Italie setentrionâl (al samee che e fos la cuarte citât dal empîr daspò Rome). In chê volte e jere traviersade dal Nadison e de Tor (vuê dome dal piçul Natisse), che e formarin il grant puart fluviâl roman larc 50 metris e lunc plui di 300 e che colegavin Aquilee al mâr (dulà che je Grau).
Chestis aghis e vignerin a mancjà di bot e sclop te seconde metât dal IV secul: par vie di motîfs naturâi o forsit a cause di un assedi. Dome te Etât di mieç il puart aquileiês al vignarà a cjapâ di gnûf vigôr.
Cu lis invasions barbarichis Aquilee e piert la sô grande influence economiche e militâr e tante int scomence a puartâsi bande la marine adriatiche come Grau o Vignesie. Ma Aquilee e torne a nassi cule etât di mieç, cuant che l'imperadôr Carli il Grant al scomence a regalâ al Patriarcje di Aquilee terens e dirits in cambi di sosten politic e militâr.
Al nas cussì il Patriarcjât di Aquilee che controlave dut il Friûl ma ancje tocs de Slovenie, dal Venit e de Istrie. Di chest e reste il ricuart inte Basiliche, plui voltis comedade (par vie di taramots, invasions e cussì dilunc) seont il stîl in voghe: romanic e podopo gotic. La fin de Patrie dal Friûl e fo decretade militarmentri de Serenissime che invadè il teritori patriarcjâl tal 1421.
Tal 1751 e vignì ancje decretade la fin de Diocesi di Aquilee, burint fûr chê di Udin pal teritori furlan sot Vignesie e chê di Gurize pes comunitâts furlanis jenfri l'Austrie. Aquilee cul tratât di Worms dal 1508 e, fintremai, la prime vuere mondiâl e fo simpri teritori furlan sot da l'Austrie.
Aquilee in dì di vuê a je cognossude in dut il mont pai notevui rescj archeologjics discuvierts e pe bielece de basiliche, dulà che un intîr paviment mosaicât tal IV secul par merit dal vescul cristian Teodorus al fâs gjoldi ducj i visitadôrs. Chescj mosaics a rapresentin il percors religjôs dal cristian (vite muart e resurezion) e di fat la ultime part di chest grant capolavôr fat di simbui, personaçs e rapresentazions dut in mosaic colorât al conte dal viaç di Jone che al ven butât a mâr, inglutît dal drâc marin e podopo rispudât fûr sul lît.


text:
N
Il N (ene) al è il decim cuart segn dal alfabet furlan.
Tabele dai contignûts
Ûs fonetic[cambie | modifiche il codiç]
La N a rapresente in furlan doi suns diferents il ń de peraule cun e il n de peraule net. Te lenghe furlane lis peraulis cun la dople n no son mai une consonant dople ma invezit une sucession di doi suns diferents ń e n. Par esempli inneâsi o innulâsi.
Storie[cambie | modifiche il codiç]
Il N al ven dal alfabet latin. Tes lenghis semitichis si pense che al rapresentàs il sarpint.
Significâts[cambie | modifiche il codiç]
Chimiche[cambie | modifiche il codiç]
- N al è il simbul dal azôt
Fisiche[cambie | modifiche il codiç]
- n al è il simbul dal neutron
Matematiche[cambie | modifiche il codiç]
- N maiuscul al rapresente l'insiemit dai numars naturâi
- n minuscul al rapresente un cualsisei numar naturâl
Metrologjie[cambie | modifiche il codiç]
- N al è il simbul dal Newton, unitât di misure de fuarce
- n al è la abreviazion dal prefis nano, ch'al significhe 10-9
Traspuarts[cambie | modifiche il codiç]
- N al è la targhe automobilistiche internazionâl de Norvegjie


text:
Ebraisim
L'Ebraisim e je la religjon dal popul ebraic, cun plui di 15 milions di crodints (dâts dal 2006). Secont il sô pinsîr, daspò de creazion dal mont, Diu al à stabilît un pat cul popul ebraic e ur à rivelât i siei comandaments cun lis taulis da la Torah (Leç). Lis pratichis religjosis ebraichis a son leadis al studi e a la osservance di chei comandaments.
I Ebreus a considerin come libris sacris cualchidun jenfri chei dal Vieri Testament dai cristians: lôr a àn tignût bon dome i libris che a son scrits par intîr par ebraic; par chest ta chel cristian (catolic) a son libris - come par esempli "Judite", in part tramandât par grec - che tal ebraic a no son.
I valôrs dal Ebraisim a son in part i fondaments di altris religjons: par chest il Cristianisim (e no dome par il Vieri Testament) al è in part leât ai Ebreus; e a àn similitudinis cui Ebreus altris religjons, come l'Islam e il Samaritanisim.
Ebraisim, Islam e Cristianisim a son lis trê grandis religjons monoteistichis.
Tabele dai contignûts
Origjin[cambie | modifiche il codiç]
A diference di altris religjons e civiltâts antighis, l'ebraisim a si fonde su la storie e no su la mitologjie.
La sô origjin e je di cirche di 4000 agns indaûr.
Il popul ebraic al ven da un antîc ramaç de semence semitiche. Il primarûl Abram al emigrà da Ur de Cjaldee, al pais di Canan prometût dal Idiu.
Dopo di lui al fo Jacop e i soi 12 fiis che a formarin lis 12 tribûs, une di chestis a fo che di Jude, di achì il non Judeus.
A seguirin lis liendis di Moisès, dai svariâts predis e re come Saul, Davide, Salomon e atris.
Intal IV secul p.d.C. la comunitât ebraiche, sogjete a continuis cambiaments, e fo somerzude dal continui vignî indenant de culture eleniche. A subirin intal I secul d.C. la dominazion dai romans.
Cu la distruzion di Jerusalem e dal sô templi templi intal 70 d.C. e finì la adorazion al templi e di li indenant l'ebraisim a si spandè in ogni ambient culturâl.
Fiestis e Usancis[cambie | modifiche il codiç]
Le adorazion ebraiche a comprent diviersis fiestis anuâls e svariadis usancis.
Fiestis:
Shabbat fieste de sabide Yom Kippur fieste dal dî di espiazion Sukkot fieste des staipis Hannukkat fieste de dedicazion Purim fieste de sorte Pesach la Pasche ebraiche
Ciertis usancis:
Circoncision praticade cuant che i mascjos a àn vot dîs Bar mitzvah cuant che i fruts a razunzin le maturitât Mezuzah une strisse di pergamene dulà che son scrits tocs di Deuteronomi Yarmulke calote pai mascjos che si metin sie dentri che fûr de sinagoghe
Dotrine[cambie | modifiche il codiç]
L'ebraisim e je une religjon monoteiste, che e sosten che l'Idiu al interven inte storie umane, specialmentri in relazion ai ebreus; i ebreus a crodin intun Idiu unic, e che l'om al à une anime imortâl.
A insegnin che il non dal Idiu, pûr esistint in forme scrite, al è masse sacri par jessi pronunciât. Fra i lôr scrits sacris, che lôr a crodin che a sedin stâts scrits sot nivei di ispirazion diviers e di ribe jù, partant ju metin in chest ordin:
- Torah i cinc libris di Moisès o Pentateuc
- Nevi'im i Profetis
- Kethuvim i Scrits o oparis poetichis
A àn po dopo un pilastri centrâl, il Talmud, che al è il coment scrit cun spiegazions de Leç. Al è dividût in dôs parts principâls: Mishnah e Gemara
I ebreus a no ricognossin Jesus come Messie, tant al è che lu spietin ancjemò.